**ELŐTERJESZTÉS**

**A KÉPVISELŐ-TESTÜLET**

**2020. március 9-i rendkívüli ülésére**

**Előterjesztés**

**Főépítész megbízásáról**

A napirendet tárgyaló ülés dátuma: 2020.03.09.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

Az épített környezet alakításáról és védelméről szóló 1997.évi LXXVIII. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

A mindenkori költségvetésben biztosított források

**4. Tényállás bemutatása:**

Az épített környezet alakításáról és védelméről szóló 1997.évi LXXVIII. törvény (továbbiakban:tv.) 6/A.§. (3) bek. alapján a települési főépítész a helyi rendeletei megalkotásával és a kapcsolódó sajátos jogintézményekkel, továbbá a települési, a térségi vagy a megyei – a főépítészi tevékenységről szóló kormányrendeletben foglaltak szerinti – önkormányzati főépítész közreműködésével látja el.

A főépítészi tevékenységről szóló 190/2009. (IX. 15.) Korm. rendelet 2.§ (k) bekezdése alapján a területfejlesztéssel és -rendezéssel, a településfejlesztéssel és -rendezéssel, a településképvédelemmel, továbbá az épített környezet alakításával és védelmével, valamint az építésüggyel kapcsolatos települési önkormányzati feladatokkal kapcsolatos döntéseket a települési önkormányzat közigazgatási területére kiterjedő illetékességgel a települési főépítész készíti elő.

A főépítészi foglalkoztatás feltétele: a meghatározott szakirányú felsőfokú végzettség, főépítészi vizsga (vagy mentesség, vagy a vizsga teljesítése az alkalmazástól számított 6 hónapon belül) és szakmai gyakorlat teljesítése.

A települési és a térségi főépítészi feladatkör ellátható köztisztviselőként, vagy szerződés alapján.

A településképpel kapcsolatos eljárásokban a polgármester az önkormányzat rendeletében meghatározottak szerint kikéri az önkormányzati főépítész vagy a helyi építészeti-műszaki tervtanács szakmai véleményét.

A főépítészi tevékenységről szóló 190/2009. (IX. 15.) Korm. rendelet 8.§ és 10.§ alapján az önkormányzati főépítész feladatai:

1) az állami főépítészi hatáskörében eljáró fővárosi és megyei kormányhivatallal és az érintett önkormányzatok főépítészeivel együttműködve elősegíti az illetékességi területét érintő területrendezési és településszerkezeti tervek összhangjának kialakítását,

2) folyamatosan figyelemmel kíséri a rendezési eszközök hatályosulását, tapasztalatairól évente tájékoztatást ad, és négyévente összefoglaló jelentést készít a képviselő-testület (közgyűlés) részére,

3) közreműködik a kulturális örökség védelméről szóló törvényben foglaltakkal, valamint a kulturális örökség védetté nyilvánításának részletes szabályairól szóló miniszteri rendeletben foglaltakkal kapcsolatos önkormányzati feladatok ellátásában,

4) szakmai véleményével, állásfoglalásaival segíti a térség, illetve a település egységes táji és építészeti arculatának alakítását,

5) közreműködik a területrendezési tervek és a településrendezési eszközök nyilvántartására, a szabályozásokon alapuló adatszolgáltatásra és az ezzel kapcsolatosan felmerülő költség megállapítására vonatkozó helyi szabályok előkészítésében,

6) részt vesz - szükség szerint adatok szolgáltatásával - az illetékességi területére vonatkozó területi és települési információs rendszerek kialakításában és működtetésében,

7) vezeti a helyi önkormányzati tervtanácsot,

8) gondoskodik a helyi tervtanács nyilvántartásának vezetéséről, és abból adatokat szolgáltat az állami főépítésznek,

9) közreműködik a települési önkormányzat Étv.-ben meghatározott építésügyi feladatainak az ellátásában,

10) a települési, a térségi főépítész látja el a települési önkormányzat településszerkezeti tervének, helyi építési szabályzatának, települési arculati kézikönyvének és településképi rendeletének elkészítésével, felülvizsgálatával összefüggő következő feladatokat:

a. döntésre előkészíti a rendezés alá vonandó területre vonatkozó javaslatot, a tervezési megbízás feltételeit és követelményeit,

b. elkészíti az előzetes tájékoztatást az érdekelt államigazgatási szervek, az érintett állampolgárok, szervezetek, érdek-képviseleti szervek, valamint a szomszédos és az érintett egyéb települések önkormányzati szervei részére a rendezés, a településkép-védelem helyéről, céljáról, várható eredményéről,

c. a településrendezési eszközök készítése során folyamatosan együttműködik a tervezőkkel és képviseli az önkormányzat érdekeit,

d. szervezi és irányítja a településrendezési eszközök véleményezési eljárásait, ezek során biztosítja a településrendezési eszközök készítésének nyilvánosságát,

e. a véleményezési eljárás befejezését követően a beérkezett észrevételek figyelembevételével döntésre előkészíti a településrendezési eszközöket,

f. gondoskodik a megállapítás során hozott változtatások átvezetéséről, illetőleg szükség szerint az újbóli véleményeztetés lefolytatásáról,

g. nyilvántartást vezet a település, illetve a térség területére készült településrendezési eszközökről, valamint - amennyiben az információtechnológiai feltételei biztosítottak - gondoskodik a hatályos településrendezési eszközöknek az önkormányzat honlapján történő közzétételéről,

h. szakmai konzultáción vesz részt és tájékoztatást ad a hatályos településképi rendeletben foglaltakról,

i. előkészíti az önkormányzat településkép-védelemmel kapcsolatos szabályozását, figyelemmel kíséri annak érvényesülését és gondoskodik az azzal összefüggő nyilvántartás vezetéséről,

j. külön jogszabályban foglaltak szerint, illetékességi területét érintően vezeti a települési önkormányzat, illetve a települési önkormányzatok társulása által működtetett építészeti-műszaki tervtanácsot,

k. nyilvántartást vezet az építészet-műszaki tervtanácson tárgyalt tervdokumentációkról.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet rögzíti, hogy a településfejlesztési (településfejlesztési koncepció, integrált településfejlesztési stratégia) és településrendezési eszközök (településszerkezeti terv, helyi építési szabályzat) készítésénél, módosításnál a jogszabályban meghatározott tartalmi elemeket a főépítész írásban határozza meg. A települési arculati kézikönyv az önkormányzati főépítész közreműködésével készül. Az arculati kézikönyv és a településképi rendelet kötelező monitorozása eredményeként az önkormányzati főépítész évente egy alkalommal a felületre beérkezett véleményeket kiértékeli és ismerteti a képviselő-testülettel.

Telki községben a főépítészi feladatokat **Varga Béla főépítész** 16 éve látja el társadalmi megbízás keretében. Munkáját Koczka István építész segíti, aki heti egy alkalommal tart fogadónapot a Polgármesteri Hivatalban.

Főépítész úr a napokban írásban jelezte a képviselő-testület felé, hogy egyébirányú szakmai elfoglaltsága miatt nem tudja tovább ellátni a telki főépítészi feladatokat.

A képviselő-testület Varga Béla szakmai munkájának elismerése mellett a főépítészi feladatok ellátására Láris Barnabás építész tervezőt kérte fel.

Láris Barnabás tervező a Modulárt Tervező Iroda Kft. ügyvezetője. Szakmai munkáját a képviselő-testület az elmúlt években már megismerhette.

Láris Barna a főépítészi foglalkoztatás feltételeihez szükséges szakmai végzettséggel, szakmai tapasztalattal rendelkezik, a főépítészi vizsga letételére a jogszabály 6 hónapos határidőt ír elő.

Láris Barnabás a főépítészi feladatokat havi 220.000.- Ft+Áfa összegű megbízási díj ellenében vállalja.

Telki, 2020. március 6.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete
…/2020. (III. ) Önkormányzati határozata**

**Főépítészi megbízás megszűnéséről**

Telki község Önkormányzat képviselő-testülete szakmai munkájának elismerése mellett, társadalmi megbízatásban végzett munkáját megköszönve tudomásul veszi Varga Béla lemondását a Telki Főépítészi megbízásról.

Felelős: Polgármester

Határidő: azonnal

**Határozati javaslat**

**Telki község Önkormányzat**

**Képviselő-testülete
…/2020. (III. ) Önkormányzati határozata**

**Főépítész megbízásáról**

Telki község Önkormányzat képviselő-testülete 2020.március … napjától határozatlan időtartama megbízási szerződést köt ……….. Kft- bízza meg a Telki község főépítészi feladatok ellátásával. A szerződés keretében a főépítészi feladatokat Láris Barnabás okleveles építészmérnök (É-01 0294) látja el.

A megbízási díj összege …………- Ft+Áfa/ hó.

A képviselő-testület felhatalmazza a polgármestert az önkormányzati főépítészi feladatokra vonatkozó megbízási szerződés aláírására.

Felelős: Polgármester

Határidő: azonnal

**Megbízási szerződés TERVEZET**

**Telki község települési főépítészi feladatainak ellátására**

amely létrejött egyrészről **Telki** **Község Önkormányzata**

székhely: 2089 Telki, Petőfi u.1.

 adószáma: 15734862-2-13

 képviseli: Deltai Károly polgármester

mint megbízó (a továbbiakban: Megbízó)

másrészről az Modulárt Tervező és Kivitelező Korlátolt Felelősségű Társaság

székhely: 8200 Veszprém, Szilfa u. 4.

adószáma: 11321963-2-19.

cégjegyzékszám: 19-09-500874

bankszámlaszám: 73900236-18213867-00000000

képviseli: Láris Barnabás ügyvezető

mint megbízott (a továbbiakban: Megbízott) között az alulírott helyen és időben, az alábbi feltételek szerint:

**1. A megbízási szerződés tárgya**

Az épített környezet alakításáról és védelméről szóló 1997. évi LXXVIII. törvény 6. § rendelkezése szerinti településfejlesztési és településrendezési feladatok ellátása a helyi önkormányzatok feladata. Ennek keretében Megbízó a főépítészi tevékenységről szóló 190/2009. (IX.15.) Korm.rendelet (továbbiakban Rendelet) 3. §. (2) bekezdése alapján megbízza a Megbízottat, hogy lássa el Telki község közigazgatási területén a települési önkormányzati főépítészi feladatokat.

Megbízott kijelenti, hogy képviseletében a főépítészi feladatokat Láris Barnabás okleveles építészmérnök (É-01 0294) látja el. Közreműködő Főépítész a Rendelet 3. §. szerinti szakirányú felsőfokú képesítési és szakmai gyakorlatra vonatkozó előírásoknak megfelel. A Megbízott kötelezettsége a Rendelet 8. és 10. §-a szerinti és a vonatkozó jogszabályokban foglalt alábbi feladatok ellátása:

 a./ az állami főépítésszel és az érintett önkormányzatok főépítészeivel együttműködve elősegíti Telki közigazgatási területét érintő területrendezési és településszerkezeti tervek összhangjának kialakítását,

 b./ folyamatosan figyelemmel kíséri a rendezési eszközök hatályosulását,

 c./ közreműködik a helyi településképi rendeletben foglaltakkal kapcsolatos önkormányzati feladatok ellátásában;

 d./ szakmai véleményével, állásfoglalásaival segíti a térség, illetve a település egységes táji és építészeti arculatának alakítását,

 e./ közreműködik a területrendezési tervek, a településrendezési és településképi eszközök nyilvántartásában,

 f./ előkészíti az előzetes tájékoztatást az érdekelt államigazgatási szervek, az érintett állampolgárok, szervezetek, érdekképviseleti szervek, valamint a szomszédos és az érintett egyéb települések önkormányzati szervei részére a rendezés helyéről, céljáról, várható eredményéről,

 g./ a településrendezési eszközök készítése során folyamatosan együttműködik a tervezőkkel és képviseli az önkormányzat érdekeit,

 h./ szervezi és irányítja az Étv.-ben előírt véleményezési eljárásokat, ezek során biztosítja a településrendezési és településképi eszközök készítésének nyilvánosságát,

 j./ a véleményezési eljárás befejezését követően a beérkezett észrevételek figyelembevételével döntésre előkészíti a településrendezési és településképi eszközöket,

 k./ gondoskodik a megállapítás során hozott változtatások átvezetéséről, illetőleg szükség szerint az újbóli véleményeztetés lefolytatásáról,

 l./ kérésre tájékoztatást ad a hatályos településrendezési és településképi eszközökben foglaltakról.

m./ A települési főépítész részt vesz a településpolitikai, településfejlesztési, településüzemeltetési és az önkormányzat ingatlanvagyon-gazdálkodási programjának elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében. Szakmai véleményével segíti az önkormányzatnak az előzőekkel kapcsolatos döntéseinek előkészítését, állásfoglalásainak kialakítását.

n/ közreműködik a települési önkormányzat Étv.-ben meghatározott építésügyi feladatainak az ellátásában.

o./ előkészíti az önkormányzat helyi építészeti értékek védelmével kapcsolatos szabályozását, és figyelemmel kíséri annak érvényesülését, gondoskodik az azokkal összefüggő nyilvántartás vezetéséről,

p./ szakmai véleményt készít a település polgármestere számára a jogszabályokban meghatározott esetekben, és helyi rendeletek vonatkozásában (építésügyi hatósági engedélykérelem – településképi véleményezési eljárás; településképi bejelentési eljárás; konzultációk ellátása; tájékoztatások megtétele)

r./ Előkészíti a jegyző telekalakítási szakhatósági hatáskörébe tartozó hatósági állásfoglalást

**2. Együttműködés**

A megbízási szerződés időtartalma alatt a Megbízó köteles a Megbízottat a főépítészi tevékenység ellátásához szükséges információkkal, bizonylatokkal és egyéb dokumentumokkal ellátni. A Megbízott kérésének megfelelő időpontban számára a tevékenység ellátásához szükséges feltételeket biztosítani. A főépítészeti tevékenység ellátásához szükséges adminisztrációs és technikai hátteret a Megbízó biztosítja.

A megbízási szerződés tartama alatt a Megbízott köteles a Megbízó rendelkezésére állni, a Megbízóval a kapcsolatot folyamatosan tartani. A Megbízott e szerződés teljesítése során Megbízó rendelkezései és a vonatkozó jogszabályok szerint köteles eljárni.

A Megbízott heti rendszerességgel …… napokon köteles a Telki Polgármesteri Hivatalban 9.00- 16.00 időtartamba az ügyfelek részére fogadóórát tartani.

Ha a Megbízó célszerűtlen vagy szakszerűtlen utasításokat ad, a Megbízott köteles erre figyelmeztetni. A szerződésből adódó ügyekben, feladatokban, ahol a szerződés eltérően nem rendelkezik a Megbízót Deltai Károly polgármester képviseli.

**3. Tájékoztatás**

A Megbízott igény szerint, de a feladatoktól függően havonta köteles tájékoztatni a Megbízót, a főépítészi feladatok ellátása során kifejtett tevékenységéről, a képviselő-testület, a polgármester, illetőleg a jegyző feladatkörébe tartozó főépítészi teendőket is érintő kérdésekről, illetve azok intézéséről.

A Megbízott köteles elkészíteni a Képviselő-testület részére a főépítészi feladatkörbe is tartozó napirendek előterjesztéseit. Köteles részt venni a Képviselő-testületnek a főépítészi feladatkörbe is tartozó napirendjei tárgyalásán, illetve köteles részükre megadni a döntéshez szükséges tájékoztatást.

**4. A felek felelőssége**

A Megbízott feladatai ellátására köteles a vonatkozó jogszabályok rendelkezéseit betartani, köteles továbbá a megbízás teljesítése során alkalmazandó jogszabályok változását folyamatosan figyelemmel kísérni, a Megbízót érintő változásokra annak figyelmét felhívni.

A Megbízó köteles a Megbízott rendelkezésére bocsátani a megbízás teljesítéséhez szükséges információkat, dokumentumokat olyan időben, hogy a Megbízott a jogszabályban előírt határidőket teljesíteni tudja.

**5. Titoktartási kötelezettség**

A Megbízott köteles titokban tartani a főépítészi tevékenység gyakorlása során tudomására jutott információkat, továbbá a személyes adatok, információk tekintetében az ezekre vonatkozó jogszabályi előírásokat megfelelően titoktartási kötelezettség terheli. Titoktartási kötelezettsége e szerződés megszűnését követően is fennmarad.

A szerződő felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést amely a személye adatok biztonságát garantálja.

Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai parlament és a Tanács 2016.április 27.-én kiadott 2018.május 25.-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében ( GDPR: General Data Protection Regulation- általános adatvédelmi rendelet) valamint az információs önrendelkezési jogról és az információszabadságról szóló 2011.évi CXII. törvénynem ( Info tv.) foglalt előírásoknak megfelelően végzik.

**6. Megbízási díj, költségtérítés**

A Megbízottat jelen szerződésből eredő feladatai ellátásáért – a kölcsönösen megállapodott -220.000,- Ft+ÁFA/hó, azaz kettőszázhúszezer Forint + ÁFA/hó díjazás illeti meg.

A Megbízási díj kifizetésére számla ellenében a Megbízott 73900236-18213867-00000000 számú számlára történő átutalással kerül sor. Az átutalásra a számla leigazolását követő 15 napon belül kerül sor. Késedelmes kifizetés esetén a Megbízó köteles a késedelembe esés napjától kezdődően, a Polgári Törvénykönyv szerinti késedelmi kamatot fizetni Megbízott számára.

**7. Összeférhetetlenség**

Összeférhetetlenség miatt a Megbízott kötelezettséget vállal arra, hogy Telki község közigazgatási területére hatósági engedélyhez kötött tervezői tevékenységet a MÉK Etikai szabályzat idevonatkozó előírása szerint végez.

**8. Szerződés megszűnése**

Jelen szerződést a felek 2020. ……. hatálybalépéssel határozatlan időre kötik. A felek a szerződést közös megegyezéssel bármikor jogosultak megszüntetni.

Mindkét fél jogosult írásban 90 napos felmondási idővel, rendes felmondással megszüntetni a jelen szerződést.

A Megbízó azonnali hatállyal felmondhatja a szerződést, ha a Megbízott súlyos szerződésszegést követ el.

A szerződés megszűnése esetén a felek egymással elszámolni kötelesek. Az elszámolás keretében a Megbízott a megbízás teljesítése során birtokába került dokumentumokat, iratokat stb. köteles a Megbízónak átadni.

**9. A szerződésben nem érintett kérdések**

Jelen szerződésben nem szabályozott kérdésekben a Polgári Törvénykönyv, a települési főépítészi tevékenységre vonatkozó és egyéb munkajogi jogszabályok rendelkezései az irányadóak. A felek a szerződést elolvasták, és azt, mint akaratukkal mindenben megegyezőt, jóváhagyólag aláírták.

A megbízási szerződés 3 példányban és 3 oldal terjedelemben készült, melyből 2 példány a Megbízót, 1 példány a Megbízottat illeti meg.

Telki, 2020.

 polgármester ügyvezető

 Telki Község Önkormányzata

 Megbízó Megbízott

okl. építészmérnök, településtervező

közreműködő főépítész

É01-0294

Pénzügyi ellenjegyzés:

Vetési Vincéné

pénzügyi csoportvezető